Zanetor Agyeman-Rawlings

**Zanetor** (wɔbɔ dzin Zɑ-nɛ-tɔ) **Agyeman-Rawlings** (Dr.) (wɔwoo no Obiradzi1, 1978) ɔyɛ Ghana  eduruyɛfo na ɔmanyɛnyi a ɔyɛ Ɔmanpanyin a odzi kan wɔ Ghana Republic a ɔtɔ do anan ase Jerry Rawlings (1993–2001) ne kan ɔbaa a odzi kan Nana Konadu Agyeman(1993– 2001). Ɔyɛ Ghana mbrahyɛbaguanyi ma Klottey-Korle Abatow Mpasua do na ɔyɛ eduruyɛ ho eduruyɛfo na nyimpa mboa ho ɔbemfo.

## Ahyɛse brra na nwomasua
Wɔwoo Agyeman-Rawlings wɔ Obiradzi 1 1978 wɔ Nkran, Ghana wɔ Ebibirim Atɔe. Ofi Dzelukope a ɔwɔ Firaw Mantɔw mu wɔ Ghana. Ɔkɔɔ North Ridge Lyceum skuul nye Achimota Skuul maa ne ahyɛse nwomasua. Afei owiee Wesley Mbasiafo Ntoado Skuul a ɔwɔ Oguaa wɔ 1996 mu.

Osiandɛ na ne papa wɔ amanbu asɛnka egua do ntsi, ber a na ɔyɛ abofraba no, Zanetor dze ne ber dodow no ara nye ne maame, kan ɔbaa panyin, Nana Konadu Agyeman Rawlings. Zanetor kɔɔ Royal College of Surgeons wɔ Ireland kɛyɛɛ n’eduryɛ ho abɔdzin krataa. Ɔsan so wɔ adansidzi nkrataa wɔ ahobambɔ ho dwumadzi nye ntawntawdzi ne ɔhaw ho dwumadzi mu fri Ghana Armed Forces Command and Staff College.

ndwuma

## Edwuma

### Eduryɛ mu edwuma
Agyeman-Rawlings yɛɛ edwuma dɛ eduryɛfo wɔ asopitsi a wɔhwɛ ayarfo nyinara mu wɔ n’edwuma ahyɛse. Ɔdze no ho ahyɛ fapem nye ndwuma ahorow a ɔbɔ mbasiafo na mbofra hɔn fahodzi na ahotsew a ɔma ahotsew tu mpɔn wɔ Ghana mu.

### Nyimpa mboa edwuma
Agyeman-Rawlings edzi enyim wɔ mboa mbɔdzembɔ ahorow mu dze abrɛ amandzehun a nyimpa pii a tsebea bi ayɛ hɔn ayayade no ase. Wɔ Obiradzi 2015 mu no, odzii kuw bi enyim ma wɔdze mboa ndzɛmba maa hɔn a Goil Oil gya na nsuyir esian a okunkum Ghanafo bɛyɛ 150 a ɔmaa nyimpa pii tui fii hɔn efie mu no. Ɔsan so sii bridge maa Osu Anorhor mpatam hɔfo a aboa ma nsuyir na akwantu a ɔnnyɛ dzen wɔ mpatam hɔ ho asɛm no do atsew. Ebɔw, 2014 mu no, na Ɔbemfo Rawlings yɛ ɔhɔhow tsitsir wɔ Afrika Mbasia Nhyiamu soronko a ɔwɔ crans-Montana Forum on Africa ne South-South Cooperation a ɔwɔ Dakhla no nhyehyɛɛ mu, a na ne botae nye dɛ ɔbɛhyɛ wiase a nyimpa na enyimhwɛ nnyi mu kɛse ho nkuran.

## Amanyɛsɛm
Na Agyeman-Rawlings akɔ do atra amambusɛm mu asɛm tsitsir no ekyir wɔ n’asetsena fa kɛse no ara mu. Obiradzi, 2015 mu, ber a na ɔrosom dɛ Ananmusinyi ama TV3 sika a wɔboaboa ano satu, "TV3 June 3 Disaster Support Fund", a na wɔn botaeɛ ne sɛ wɔbɔboaboa sika ano dze aboa hɔn a nsuyir na ogya esian a osii wɔ Obiradzi 3 no mu no, amandzɛɛbɔ bi wɔ hɔ a ɔkyerɛ dɛ ɔdze no mboa mbɔdembɔ no ridzi dwuma dze efi amambu satu bi ase. Ɔpoo amandzɛɛbɔ ahorow no a ɔkae dɛ ne dwumadzi ahorow a ɔyɛe wɔ dapɛn no mu no gyina do dɛ ɔbɔboaboa sika ano ama hɔn a esian no a ato hɔn no.

### '''Mbrahyɛbagua no mu mbɔdzembɔ'''
Fankwa 11, 2015 no, Ɔbemfo Agyeman-Rawlings dze ne dzin kɔe dɛ onkosi akan wɔ Korle Klottey mbrahyɛbagua abatow no mu dɛ Mbrahyɛbaguamuyi, na ɔnye Korle Klottey MP a ɔwɔ hɔ seseiara Nii Armah Ashitey na Leeford Kpakpo Quarshie sii akan.

Ber a wɔdze ne dzin ahorow no kɔ no, ɔkɔɔ do kae dɛ na onnyi amambu mu tsirmpɔw biara da na n'egyinaesi nye dɛ obesi akan no yɛ ndansa yi ara. Dɛ mbrɛ ɔkyerɛ no, na no ho a ɔdze hyɛɛ mu no gyina ɔfrɛ a nyimpa pii dze mae dɛ wɔmfa hɔn ho nhyɛ amambusɛm mu, a ofi n’ahotsew satu na ndzɛmba afofor a etwa hɛn ho hyia ho edwuma mu ba no do. Ofitsi d3m ber no, ne papa a na nkyɛ ɔyɛ ɔmampanyin no apen ne ba baa n'egyinasi no do.

### '''Mbrahyɛbaguanyi'''
Odzii nkonyim wɔ  Ɔberɛfɛw 10, 2015 primaries maa Korley Klottey mansin a ɔwɔ Nkran Kuropɔn Mantɔw na ɔkɔɔ do dzii nkonyim wɔ 2016 Ghana amansan abatow a wɔtoo no  Mumu 7, 2016 no mu. Seseiara ɔyɛ Klottey Korle Mansin no Mbrahyɛbaguanyi. Ɔsom wɔ Bɔbeasu na Mbofra Boayikuw nye Ndzɛmba a W'etwa Hɛn Ho ehyia, Nyansahu nye Mfiridwuma Boayikuw no mu. Okitsa n'akongua do Wɔ afe 2020 amansan abatow no mu.

## Ankorankor asetsena
Zanetor Agyeman-Rawlings wɔ mba ebiasa.

## Mboaedze



Nkyekyεmu:Ghanafo
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025